CELEX: 62008CN0100
Language: fi
Date: 2008-03-03 00:00:00
Title: Asia C-100/08: Kanne 3.3.2008 — Euroopan yhteisöjen komissio v. Belgian kuningaskunta

24.5.2008   
            
            
               FI
            
            
               Euroopan unionin virallinen lehti
            
            
               C 128/22
            
         Kanne 3.3.2008 — Euroopan yhteisöjen komissio v. Belgian kuningaskunta
   (Asia C-100/08)
   (2008/C 128/40)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillan ja R. Troosters)
   
      Vastaaja: Belgian kuningaskunta
   Vaatimukset
   
               1.
            
            
               Belgian kuningaskunta ei ole noudattanut EY:n perustamissopimuksen 28 artiklan mukaisia velvoitteitaan,
               
                           —
                        
                        
                           koska se on asettanut vankeudessa syntyneiden ja kasvaneiden lintulajien, jotka on saatettu laillisesti markkinoille muissa jäsenvaltioissa, tuonnille, hallussapidolle ja myynnille rajoittavia edellytyksiä, jotka johtavat siihen, että sellaisten lintulajien, jotka on saatettu laillisesti markkinoille muissa jäsenvaltioissa, esillepanoa on muutettava, jotta se vastaisi Belgian lainsäädäntöön sisältyviä erityisiä edellytyksiä, ja koska se ei ole hyväksynyt muissa jäsenvaltioissa sallittuja merkintöjä eikä CITES-viranomaisten tätä tarkoitusta varten myöntämiä todistuksia, ja
                        
                     
                           —
                        
                        
                           koska se on evännyt kauppiailta mahdollisuuden saada poikkeuksia kieltoon pitää hallussaan syntyperäisiä eurooppalaisia lintuja, jotka on saatettu laillisesti markkinoille muissa jäsenvaltioissa;
                        
                     
         
               2.
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Lintujen suojelusta Flanderin hallintoalueella 9.9.1981 tehty kuninkaan päätös ja tiettyjen luonnonvaraisten muiden kuin kotimaisten lintulajien tuontia, vientiä ja kauttakuljetusta koskevista säännöistä 26.10.2001 tehty kuninkaan päätös sisältävät sääntöjä, joissa 1) asetetaan vankeudessa syntyneiden ja kasvaneiden lintulajien, jotka on saatettu laillisesti markkinoille muissa jäsenvaltioissa, tuonnille, hallussapidolle ja myynnille rajoittavia ehtoja ja 2) evätään kauppiailta mahdollisuus saada poikkeuksia kieltoon pitää hallussaan syntyperäisiä eurooppalaisia lintuja, jotka on saatettu laillisesti markkinoille muissa jäsenvaltioissa.
   Komissio katsoo, että nämä rajoitukset ovat viennin määrällisiä rajoituksia vaikutukseltaan vastaavia toimenpiteitä ja että ne ovat näin ollen EY 28 artiklan nojalla kiellettyjä. Yhtäältä Belgian lainsäädännössä asetetut edellytykset johtavat siihen, että sellaisten lintulajien, jotka on saatettu laillisesti markkinoille muissa jäsenvaltioissa, esillepanoa on muutettava, ja toisaalta kaupankäyntiä rajoitetaan kauppiaille asetetulla kiellolla pitää hallussaan tiettyjä lintuja, jotka on saatettu laillisesti markkinoille muissa jäsenvaltioissa.
   Komissio toteaa, että ei ole poissuljettua, että tietyt kaupan rajoitukset saattavat olla perusteltuja EY 30 artiklan nojalla, koska niillä pyritään suojelemaan tietyt erityispiirteet omaavia harvinaisia lajeja. Belgian lainsäädäntö ei kuitenkaan vastaa tätä oikeuttamisperustetta. Lisäksi Belgian toteuttamat toimenpiteet eivät ole tarpeellisia eivätkä oikeassa suhteessa niillä lainmukaisesti tavoiteltujen päämäärien toteuttamiseksi.